અત્રે ઉલ્લેખનીય છે કે આ પહેલાં 2011માં પણ સ્કૂલમાં આકાશ ટેબલેટ આપવાની સરકાર પ્રયત્ન કરી ચૂકી છે, પરંતુ તે સમયે સરકારની આ યોજના નિષ્ફળ રહી હતી. આ વખતે યૂપીએ સરકારે આ યોજનાને લઇને પોતાની કમર કસી લીધી છે. સૂત્રોના જણાવ્યા અનુસાર ચૂંટણી પહેલાં સ્કૂલમાં 9 થી 12મા ધોરણમાં અભ્યાસ કરનાર બાળકોને ટેબલેટ વહેંચવાનું સરકારે મન બનાવી લીધું છે. 1 કરોડ બાળકોને આકાશ આપવા માટે યૂપીએ સરકાર સરકારી ખજાનામાંથી 3 કરોડ રૂપિયા ખર્ચ કરશે. માનવામાં આવે છે કે ટેબલેટ ખરીદવા માટે ગ્લોબલ ટેન્ડર જાહેર કરવામાં આવશે.